a sa stane priekopníkom v elektronickej registrácii nových firiem nielen v Nemecku, ale aj v celej Európe.
Vďaka novému technickému riešeniu, ktoré krajine dodá spoločnosť Siemens Business Services (SBS), sa napríklad skráti doba potrebná na registráciu novej firmy z 27 dní na menej ako jeden deň.
Od momentu spustenia nového systému sa budú všetky žiadosti, prihlášky, ale aj informácie podávať výhradne v elektronickej forme a papierové formuláre sa stanú minulosťou. "Zavedením elektronického obchodného registra vzniká právne prostredie, ktoré umožňuje výraznú modernizáciu administratívy. Riešenie od SBS podporí zníženie byrokracie na minimum," povedal ministerský predseda Severného Porýnia-Vestfálska Jürgen Rüttgers.
Ľudia, ktorí si budú chcieť založiť spoločnosť, vyplnia internetový dotazník a ten bude potom postúpený súdu v elektronickej forme. Do centrálnej databázy bude mať prístup každý zamestnanec súdu, pričom súdni úradníci budú mať zároveň možnosť v elektronickej forme spracovať nové prihlášky, pridávať záznamy, objednávať tlačené publikácie a vytvárať faktúry. "Súčasný register starých papierových záznamov už bol konvertovaný do elektronickej formy, a tak nevznikne problém ani s prístupom k starším údajom," dodal Rüttgers.
Spoločnosť Siemens Business Services, ktorá je poskytovateľom IT služieb, je dcérskou spoločnosťou koncernu Siemens. Z hľadiska outsourcingu a údržby IT patrí Siemens Business Services do prvej svetovej desiatky poskytovateľov týchto služieb vo svete. V obchodnom roku 2005, ktorý skončil 30. septembra 2005, dosiahla spoločnosť obrat 5,4 mld. eur, z čoho 75 % pripadá na obrat mimo organizácie Siemens. V súčasnosti spoločnosť celosvetovo zamestnáva približne 39 tis. pracovníkov.